वर्जिनिटी टेस्ट का विरोध करने पर अपने ही समुदाय के तीन लोगों को पीटा, कंजरभट समुदाय की एक परंपरा के विरोध पर पंचायत के सदस्यों ने सोमवार को अपने ही समुदाय के तीन लोगों की बुरी तरह पिटाई कर दी। पुलिस ने केस दर्ज कर दो आरोपितों को गिरफ्तार कर लिया। कंजरभट समुदाय के ही यह तीनों पीड़ित अपने समुदाय में वर्जिनिटी टेस्ट के खिलाफ चल रहे ‘स्टॉप द वी रिचुअल’ नाम के वॉट्सऐप ग्रुप के सदस्य हैं। ये तीनों एक शादी में जिले के पिंपरी इंडस्ट्रियल टाउन में गए हुए थे। यहां इन्हीं के समुदाय के लगभग 40 लोगों ने इनकी बुरी तरह पिटाई कर दी। पीड़ितों ने बताया कि शादी समारोह के बाद समुदाय ने पंचायत रखी थी, जिसका उन्होंने बहिष्कार किया था क्योंकि वे इसे गलत मानते हैं।